ΓΡΑΠΤΗ ΕΡΩΤΗΣΗ E-1710/03

υποβολή: Stavros Xarchakos (PPE-DE) προς την Επιτροπή

(23 Μαΐου 2003)

Θέμα: Το Ευρωπαϊκό Γραφείο για τις λιγότερο διαδεδομένες γλώσσες (EBLUL)

Πρόσφατα, στις 2/5/2003 έλαβα την απάντηση από την Ευρωπαϊκή Επιτροπή στην ερώτησή μου με αριθμό Ε-1140/03(1). Στην εν λόγω απάντηση δεν απαντώνται όλα τα ερωτήματα που είχα θέσει στην αρχική μου ερώτηση αναφορικά με τις ανθελληνικές αιχμές πουπάρχουν σε βιβλίο που μοιράστηκε από το EBLUL στους ευρωβουλευτές (η έκδοση του οποίου επιχορηγήθηκε και από την Ευρωπαϊκή Επιτροπή, όπως αναφέρεται στη δεύτερη σελίδα του). Σ' αυτό το βιβλίο είναι εμφανείς οι ανθελληνικές αιχμές τόσο με τη μορφή συμβουλών και υποδείξεων προς την Ελλάδα (σελ. 6 και αλλού) όσο και με τη μορφή διαπιστώσεων ότι στην Ελλάδαπάρχουν άτομα που μιλούν μακεδονικά (σελ.5), ενώ ο Πρόεδρος του EBLUL κ. Brezigar σημειώνει στη σελίδα 12 ότι οι Έλληνες θα πρέπει να μάθουν αγγλικά μαζί με τα μακεδονικά(!).

Συμφωνεί η Επιτροπή με αυτές τις αιχμές πουπάρχουν στην εν λόγω έκδοση, την οποία μάλιστα χρηματοδοτεί και η ίδια· Πώς τοποθετείται έναντι αυτής της κατασυκοφάντησης κράτους μέλους της ΕΕ από ένα γραφείο το οποίο χρηματοδοτείται με πόρους της ΕΕ· Για ποιούς λόγους στηρίζεται οικονομικά ένα γραφείο που προπαγανδίζει εναντίον ενός κράτους μέλους· Πώς προτίθεται να αντιδράσει προκειμένου να σταματήσει αυτή η κατασυκοφάντηση της Ελλάδας από το εν λόγω γραφείο· Έχουν πιστοποιηθεί οι ακριβείς ιδιότητες των μελών των επιτροπών του EBLUL σε κάθε χώρα μέλος και στην Ελλάδα·

(1) EE C 268 E της 7.11.2003, σελ. 176.

Απάντηση της κ. Reding εξ ονόματος της Επιτροπής

(9 Ιουλίου 2003)

Όπως έχει ήδη επισημάνει η Επιτροπή στην απάντησή της στη γραπτή ερώτηση E-1140/0(1) 1, του αξιότιμου βουλευτή, το Ευρωπαϊκό Γραφείο για τις Λιγότερες Διαδεδομένες Γλώσσες (EBLUL) είναι ανεξάρτητη, μη κυβερνητική οργάνωση με δραστηριότητες στον τομέα των γλωσσών και γλωσσικής ποικιλομορφίας. Το EBLUL είναι διεθνής ένωση που ιδρύθηκε σύμφωνα με τη βελγική νομοθεσία στις 25 Οκτωβρίου 1919, (όπως τροποποιήθηκε στις 6 Δεκεμβρίου 1954). Το καταστατικό της δημοσιεύθηκε στο Moniteur belge της 7ης Νοεμβρίου 1996 με τον αριθμό ταυτοποίησης 24581/96.

Όσον αφορά την εισδοχή νέων επιτροπών από τα κράτη μέλη, τα άρθρα 5 και 6 του καταστατικού του EBLUL ορίζουν ότι οποιοδήποτε άτομο ή ένωση μπορεί ναποβάλει στο διοικητικό συμβούλιο γραπτή αίτηση για συμμετοχή, το οποίο στη συνέχεια τηνποβάλλει στη γενική συνέλευση για διαβουλεύσεις και ψηφοφορία. Σύνολο 13 επιτροπών κρατών μελών που εκπροσωπούν 13 κράτη μέλη ψήφισανπέρ της εισδοχής της ελληνικής επιτροπής στο EBLUL κατά την γενική συνέλευση που πραγματοποιήθηκε στις 15 Ιουνίου 2002 στην Ljouwert (NL).

Οι επιτροπές των κρατών μελών είναι αυτόνομοι φορείς με στόχο την εκπροσώπηση όλων των περιφερειακών και μειονοτικών γλωσσών που ομιλούνται στα πλαίσια των γλωσσικών κοινοτήτων των αντίστοιχων κρατών. Περισσότερες πληροφορίες σχετικά με τις επιτροπές των κρατών μελών, συμπεριλαμβανομένης της ελληνικής επιτροπής,πάρχουν στον ιστοχώρο του EBLUL στις παρακάτω διευθύνσεις: http://www.eblul.org/pajenn.asp?ID=36&yezh=saozneg kai http://www.eblul.org/pajenn.asp?ID=65&yezh=galleg&rumm=

Οι ομάδες των μειονοτικών γλωσσών της Ένωσης προσδιορίστηκαν από ερευνητές και τα αποτελέσματα δημοσιεύθηκαν το 1996 στη μελέτη Euromosaic(2), όπως αναφέρει η Επιτροπή στην απάντησή της στην προαναφερθείσα ερώτηση του αξιότιμου βουλευτή. Στη σελίδα 41 του αγγλικού κειμένου της μελέτης αυτής αναφέρεται η ύπαρξη της αρωμουνικής, της αλβανικής και της σλαβομακεδονικής στην Ελλάδα, ο αριθμός των ομιλητών των οποίωνπολογίζεται ότι κυμαίνεται από 50 000 έως 80 000.

Το Κοινοβούλιο σε ψήφισμά του το Δεκέμβριο του 2001 για τις περιφερειακές και λιγότερο διαδεδομένες ευρωπαϊκές γλώσσες ζήτησε από την Επιτροπή να προτείνει μέτρα για την προώθηση της γλωσσικής πολυμορφίας και εκμάθησης γλωσσών, σε ίση βάση για τις γλώσσες της Ένωσης με στόχο τη βελτίωση της αμοιβαίας κατανόησης και ανοχής σε μια πολυγλωσσική και πολυπολιτισμική Ευρώπη.

Η ανάγκη για ανάληψη δράσης από την Ένωση και τα κράτη μέλη για τη βελτίωση της εκμάθησης γλωσσών και την προώθηση της γλωσσικής ποικιλομορφίας αναγνωρίστηκε και από το Συμβούλιο των Υπουργών Παιδείας το Φεβρουάριο 2002. Στο ψήφισμά του για την προώθηση της γλωσσικής ποικιλομορφίας και της εκμάθησης γλωσσών(3) το Συμβούλιο κάλεσε την Επιτροπή να εκπονήσει προτάσεις στον τομέα αυτό έως τις αρχές του 2003 και ζήτησε από τα κράτη μέλη να λάβουν συγκεκριμένα μέτρα για την επίτευξη αυτού του σκοπού.

(1) ΕΕ C 268 E της 7.11.2003, σελ. 176.

(2) http://europa.eu.int/comm/education/policies/lang/langmin/euromosaic_en.html.

(3) ΕΕ C 50 της 23.2.2002.